Det, vil jeg først og fremmest sige, er en smagssag. Du vil sikkert kunne finde lige mange kunstnere, der taler for begge dele. Jeg startede også med at male med akryl, men har fundet så mange fordele ved olien, at det er den, jeg anbefaler. Også fordi køberen af maleriet får et meget holdbart og lysægte værk. Naturligvis er der forskel på kvaliteten af oliefarver. Jo mere pigment, den indeholder, des bedre kvalitet. Det jeg bruger er 100% farvepigment og linolie. Så kan det ikke blive bedre. Se mere i min artikel om oliemalerier min vej fra akryl- til oliefarver.